**Мектеп жетістіктері:**

Дене тәрбиесі және салауатты өмір салты бағыты бойынша ерекше көзге түсіп жүрген Дене шынықтыру мұғалімі Бекишев Бүркітбай Қожабекұлының мектепішілік және аудандық жетістіктері.

30.09.2017 – Зеренді ауданында өткен «Алтын күз» атты жеңіл атлетика ойындарына қатысып , Жылымды негізгі мектебінің 8-сынып оқушысы Хамит Ілияс ІІ-жүлделі орынға ие болды.

2-3-4-5 қазан күндері – Аудандық жарыстарға дайындық ретінде шахмат, дойбы, тоғызқұмалақ, асық атудан мектепішілік іріктеу жұмыстары сыныптар арасында өткізілді.

07.10.2017 – Садовый ОМ өткен ХХІ –аудандық «Жастар» спартакиадасына қатысып, Жылымды негізгі мектебінің командасы асық ату, тоғызқұмалақтан ІІІ-орынға ие болды. Біздің оқушылар Төлеубек Ерасыл, Дюсембаев Әмір, Сейілхан Мейіржан, Жылқыбай Аружан мақтау грамоталармен марапатталды.

14.10.2017 – Жылымды негізгі мектебінде 5-9 сыныптар арасында жеңіл атлетикадан жарыстар өткізілді.

20.10.2017 - Жылымды негізгі мектебінде мектепішілік «Алтын күз» атты жеңіл атлетика ойындары шахмат, дойбы, тоғызқұмалақ , асық атудан өтті. 21.10.2017 – Шағалалы ОМ өткен ХХІ –аудандық спартакиадасына қатысып, Жылымды негізгі мектебінің командасы белсенді қатысқаны үшін марапатталды.

26.10.2017 – Зеренді ауданы бойынша ДЮКФС «Жігер» өткізген іс-шараға қатысып, Жылымды негізгі мектебінің командасы: асық атудан - ІІ-орынға, тоғызқұмалақтан ІІ-орынға ие болды.

Оқушылар арасында тоғызқұмалақ , асық атудан Төлеубек Ерасыл, Сейілхан Мейіржан, Жылқыбай Аружан ІІ –орынды жеңіп алып, мақтау грамоталармен марапатталды. Жеке тұлғалық жетістік бойынша асық атудан жастар арасында І-орынға ие болған Жылымды негізгі мектебінің 8-сынып оқушысы Сейілхан Мейіржан мақтау грамоталармен марапатталды.

Зеренді ауданының жалпы білім беретін мектепердің бастауыш сынып мұғалімдерінің және мектепке дейінгі ұйымдардың педагогтарының арасындағы «Отаным –тағдырым » атты сырттай аудандық эссе конкурсына қатысып ІІІ-орынға Жакишева Алима Көңілашарқызы ие болды. Белсене қатысқаны үшін Омарова А.Б. және Сақтағанова А.Қ марапатталды.

Дүниежүзілік ЖҚТБ-ға қарсы күрес Күні аясында «Қымбат маған өмірім» облыстық сырттай байқауында ІІ орын алғаны үшін Сейілханова Нұрай және Хамитов Ильяс дипломмен, Төлеухан Олжас белсене қатысқаны үшін марапатталды. . Рухани жаңғыру бағдарламасын жүзеге асыру аясында «Қиял ұшқыны мен қолдар туындысы» аудандық көрмеде ІІІ орынға ие болғаны үшін Жылымды негізгі мектебі маратталды. Қуаныш шағын орталығының тәрбиешісі Мейрамова Айман Ануарбекқызы оз туындыларын көрсете білді. Зеренді аудан мектептерінің ұстаздары командалар арасында «Көңілді тақырлар клубы»сайысында белсенділік танытып, мектеп ұстаздары марапатталды.

«Рухани жаңғыру» бағдарламасын жүзеге асыру аясында

«Жыр жаңғырығы» атты Зеренді ауданының ақын-жазушыларын

зерттеу және насихаттау үшін байқау ұйымдастырылды. Мектептен 9-сынып оқушысы Жылқыбай Аружан, 5-сынып оқушысы Сақтағанов Арлан қатысты. Өкінішке орай әлі жеңімпаздар анықталған жоқ.